На основу Одлуке о бесповратном суфинансирању активности на инвестиционом одржавању и унапређу енергетских својстава зграда, поступку доделе средстава, проценту учешћа и условима под којим општина Осечина учествује у финансирању активности одржавања („Општински службени гласник“, број 2/2022) и Одлуке Општинског већа општине Осечина о расписивању Јавног позива за стамбене заједнице о бесповратном суфинансирању активности на инвестиционом одржавању и унапређењу енергетских својстава зграда, број 060-33/2022 од 27.07. године, Општинско веће општине Осечина расписује,

**ЈАВНИ ПОЗИВ**

о бесповратном суфинансирању активности на инвестиционом одржавању и унапређу енергетских својстава стамбених зградана територији општине Осечина за 2022. годину

**I**

**ПРЕДМЕТ ЈАВНОГ ПОЗИВА**

Предмет Јавног позива је додела средстава за бесповратно суфинансирање активности које подразумевају инвестиционо одржавање фасада и олука ради спречавања штетних последица безбедност (већег броја) грађана; замена употребљених грађевинских материјала који су штетни по живот и здравље људи; унапређење енергетских својстава зграде ради смањења негативних утицаја на животну средину (услед нерационалне потрошње и емисије штетних гасова) и друге активности којима се спречава настанак штетних последица по здравље и живот грађана, животну средину, привреду и имовину веће вредности.

Укупан износ средстава намењен за бесповратно суфинансирање по овом Јавном позиву, износи 1.000.000,00 дин са ПДВ-ом.

Учешће општине Осечина по једној пријави у суфинансирању напред наведених радова може износити максимално до 50% од предрачунске вредности неопходних радова.

**II**

**УЧЕСНИЦИ ЈАВНОГ ПОЗИВА**

На Јавном позиву могу учествовати само регистроване стамбене заједнице.

**III**

**ДОКУМЕНТАЦИЈА**

Уз пријаву обавезно се подноси следећа документација:

1. решење о регистрацији стамбене заједнице;
2. доказ да је подносилац обезбедио средства потребна за реализацију пројекта (извод из банке);
3. решење грађевинског инспектора којим се налаже извођење радова у циљу отклањања непосредне опасности по живот, здравље и безбедност људи;
4. одлука Скупштине стамбене заједнице о подношењу пријаве на Јавни позив из става 1. овог члана;
5. извод из програма одржавања зграде у коме су наведене активности инвестиционог одржавања предвиђене за текућу годину (за стамбене заједнице);
6. елаборат са техничким описом и предмером и предрачуном потписан од стране овлашћеног пројектанта;
7. друга документација од значаја за спровођење пројекта.

**IV**

**ПОДНОШЕЊЕ ПРИЈАВЕ**

Пријаву на Јавни позив могу поднети стамбене заједнице преко органа управљања, попуњавањем Пријавног формулара (Прилог 1).

Пријаве се подносе у затвореној коверти, директно на писарници Општинске управа Осечина, или препорученом поштом на адресу: Општинска управа Осечина, Карађорђева 78, 14253 Осечина, са назнаком: **„Пријава за избор пројеката за бесповратно суфинансирање активности инвестиционог одржавања и унапређења енергетских својстава зграда на територији општине Осечина**“.

Образац пријаве може се преузети са сајта Општине Осечина или у писарници Општинске управе.

Рок за подношење пријаве је 30 дана од дана објављивања Јавног позива на интернет презентацији општине Осечина, односно до 03.09.2022. године.

**V**

**КРИТЕРИЈУМИ ЗА РАНГИРАЊЕ**

**И ИЗБОР ПРОЈЕКТА**

Рангирање и избор пројекта који ће бити суфинансирани врши се применом следећих критеријума :

**Општи критеријуми су:**

1. сопствено учешће у финансирању пројекта- 50\*Т/М-максималан број бодова 50

**Т-** удео сопственог учешћа у финансирању пројекта у процентима;

**М-** максимално сопствено учешће које се одређује на основу највише вредности од кандидованих пројеката;

1. коришћење буџетских средстава за инвестиционо и текуће одржавање зграда:

-нису коришћена средства у претходне две године-10 бодова

-коришћена средства у претходне две године-0 бодова

1. хитност интервенције – максималан број бодова је 40.

Максималан број бодова који сe може доделити пројекту је 100.

Подносилац уз пријаву доставља и доказ о испуњености критеријума из става 1. овог члана.

У случају да два или више пројеката буду вредновани са истим бројем бодова, предност у додели средстава има пројекат који је обезбедио већа средства за финансирање.

Средства за суфинансирање пројеката биће додељена пројектима који испуњавају услове прописане овом одлуком, а до висине укупно одобрених средстава у буџету општине Осечина.

**VI**

**ДОДЕЛА СРЕДСТАВА ЗА СУФИНАНСИРАЊЕ ПРОЈЕКАТА**

Средства за суфинансирање пројеката биће додељена пројектима који испуњавају критеријуме прописане Одлуком, а до висине укупно одобрених средстава у буџету општине Осечина.

**VIII**

**ВРЕМЕ ОТВАРАЊА ПРИСТИГЛИХ ПРИЈАВА**

Комисија у року од 5 дана од дана истека рока за подношење пријава врши отварање поднетих пријава.

Пријаве које су поднете након истека рока за подношење пријаве, сматраће се неблаговременим и исте неће бити предмет разматрања Комисије.

Пријаве уз које није достављена комплетна документација, сматраће се неуредним пријавама и исте неће бити рангиране.

Најкасније у року од 30 дана од дана истека рока за подношење пријава, Комисија је дужна да сачини ранг листу пројеката и исту достави свим учесницима јавног позива, надлежној организационој јединици општинске управе Осечина ради објављивања на интернет страници општине Осечина и општинском већу општине Осечина.

**IX**

**ОДЛУКА О ДОДЕЛИ**

**СРЕДСТАВА И СПРОВОЂЕЊЕ**

Уговором се уређују међусобна права, обавезе и одговорности уговорних страна.

Поступак јавне набавке за избор извођача радова спроводи Општинска управа у складу са Законом о јавним набавкама.

Надзор над извршењем уговорених радова врши овлашћено лице општине,као и Комисија.

Општина Осечина ће вршити пренос средстава искључиво привредним субјектима – фирмама које реализују мере, а након што стамбена заједница изврши уплату целокупне своје обавезе.

Услов да се пренесу средства привредном субјекту је потврда Комисије да су радови изведени како је предвиђено предмером и предрачуном који је стамбена заједница предала када се пријавила за меру као и у складу са записником Комисије приликом првог изласка.

**X**

**ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Општине Осечина, [www.osecina.com](http://www.osecina.com), или на писарници општине и садржи:

* Комплетан текст Јавног позива;
* Прилог 1 –Пријавни образац.
* Прилог 2 – Одлуке о бесповратном суфинансирању активности на инвестиционом одржавању и унапређу енергетских својстава зграда, поступку доделе средстава, проценту учешћа и условима под којим општина Осечина учествује у финансирању активности одржавања („Општински службени гласник “ број 2/2022).

**Општинско веће општине Осечина**

Број 060-33/2022, дана 27.07.2022.године

**Председник Већа,**

Никола Томић